CELEX: 52005PC0160
Language: sl
Date: 2005-04-25
Title: Predlog uredba Sveta o ukinitvi delnega vmesnega pregleda protidampinških ukrepov, ki se uporabljajo pri uvozu silicija s poreklom iz Ljudske republike Kitajske

Pomembno pravno obvestilo

|

52005PC0160

Predlog uredba Sveta o ukinitvi delnega vmesnega pregleda protidampinških ukrepov, ki se uporabljajo pri uvozu silicija s poreklom iz Ljudske republike Kitajske  /* KOM/2005/0160 končno */  

	Bruselj, 25.04.2005KOM(2005) 160 končnoPredlogUREDBA SVETAo ukinitvi delnega vmesnega pregleda protidampinških ukrepov, ki se uporabljajo pri uvozu silicija s poreklom iz Ljudske republike Kitajske(predložena s strani Komisije)OBRAZLOŽITVENI MEMORANDUMKONTEKST PREDLOGA |Razlogi in cilji predloga Ta predlog zadeva uporabo Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 461/2004 z dne 8. marca 2004 („osnovna uredba“) v postopku glede uvoza silicija s poreklom iz Ljudske republike Kitajske. |Splošni kontekst Ta predlog je podan v smislu izvajanja osnovne uredbe in je rezultat preiskave, ki je bila izvedena v skladu z vsebinskimi in proceduralnimi zahtevami, določenimi v osnovni uredbi. |Obstoječe določbe na področju, na katerega se nanaša predlog Na področju, na katerega se nanaša predlog, določbe ne obstajajo. |Usklajenost z drugimi politikami in cilji Unije Se ne uporablja. |POSVETOVANJE Z ZAINTERESIRANIMI SKTRANKAMI IN PRESOJA VPLIVA |Posvetovanje z zainteresiranimi strankami |Zadevnim zainteresiranim strankam je že bila dana možnost, da zagovarjajo svoje interese med preiskavo v skladu z določbami osnovne uredbe . |Zbiranje in uporaba strokovnega znanja in izkušenj |Zunanje strokovno znanje in izkušnje niso bili potrebni. |Presoja vpliva Ta predlog je rezultat izvajanja osnovne uredbe. Osnovna uredba ne predvideva splošne presoje vpliva, ampak vsebuje izčrpen seznam pogojev, ki jih je treba ovrednotiti. |PRAVNI ELEMENTI PREDLOGA |Povzetek predlaganih ukrepov Dne 20. marca 2004 je Komisija začela preiskavo v zvezi s pregledom, med drugim, uvoza silicijeve kovine s poreklom iz Ljudske republike Kitajske. Namen tega pregleda je bilo proučiti, ali je treba zaradi širitve Evropske unije 1. maja 2004 prilagoditi ukrepe, da bi se izognili nenadnemu in izredno negativnemu učinku na zainteresirane stranke, vključno z uporabniki, distributerji in potrošniki v novih državah članicah. Po proučitvi informacij, ki so jih predložile različne stranke, ter razpoložljivih statističnih podatkov je bilo ugotovljeno, da ni nujnih razlogov za spremembo obstoječih ukrepov z uvedbo kakršnih koli prehodnih ureditev. O tem pregledu so bila opravljena posvetovanja z državami članicam. Enaindvajset držav članic je predlog podprlo, štiri pa so mu nasprotovale. Zato se predlaga, da Svet sprejme priloženi predlog uredbe, ki ga je treba čim prej objaviti v Uradnem listu Evropske unije. |Pravna podlaga Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 461/2004 z dne 8. marca 2004. |Načelo subsidiarnosti Predlog je pod izključno pristojnostjo Skupnosti. Načelo subsidiarnosti se zato ne uporablja. |Načelo sorazmernosti Predlog je v skladu z načelom sorazmernosti zaradi naslednjega(-ih) razloga(-ov). |Oblika ukrepanja je opisana v zgoraj omenjeni osnovni uredbi in ne pušča prostora za nacionalne odločitve. |Podatki o tem, kako sta finančna in administrativna obremenitev Skupnosti, nacionalnih vlad, regionalnih in lokalnih oblasti, gospodarskih subjektov in državljanov zmanjšani in sorazmerni z zastavljenim ciljem predloga, se ne uporabljajo. |Izbira instrumentov |Predlagani instrumenti: uredba. |Druga sredstva ne bi bila primerna zaradi naslednjega(-ih) razloga(-ov). Zgoraj omenjena osnovna uredba ne predvideva drugih možnosti. |PRORAčUNSKE POSLEDICE |Predlog ne vpliva na proračun Skupnosti. |PredlogUREDBA SVETAo ukinitvi delnega vmesnega pregleda protidampinških ukrepov, ki se uporabljajo pri uvozu silicija s poreklom iz Ljudske republike KitajskeSVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti[1] („osnovna uredba“), in zlasti členov 11(3) in 22(c) Uredbe,ob upoštevanju predloga Komisije, ki ga je dala po posvetovanju s svetovalnim odborom,[2]ob upoštevanju naslednjega:A. POSTOPEK1. Veljavni ukrepi(1) Marca 2004, po pregledu zaradi izteka ukrepa, je Svet z Uredbo (ES) št. 398/2004[3] uvedel dokončno protidampinško dajatev na uvoz silicijeve kovine („silicij“) s poreklom iz Ljudske republike Kitajske („LRK“). Stopnja dokončne dajatve, veljavne za neto ceno franko meja Skupnosti, neplačana dajatev, je bila 49 %.2. Začetek(2) Dne 20. marca 2004 je Komisija z obvestilom[4] v Uradnem listu Evropske unije objavila začetek delnega vmesnega pregleda ukrepov, ki se med drugim uporabljajo pri uvozu silicija s poreklom iz LRK v skladu s členoma 11(3) in 22(c) osnovne uredbe.(3) Pregled je bil uveden na pobudo Komisije, da bi se proučilo, ali je bilo treba zaradi širitve Evropske unije 1. maja 2004 („širitev“) in upoštevanja interesa Skupnosti ukrepe prilagoditi, da bi se izognili nenadnemu in izredno negativnemu učinku na zainteresirane stranke, vključno z uporabniki, distributerji in potrošniki.3. Obravnavani izdelek(4) Obravnavani izdelek je isti kakor v preiskavi, ki je privedla do uvedbe sedanjih ukrepov, tj. silicijeva kovina s poreklom iz LRK, ki se uvršča pod oznako KN 2804 69 00 (vsebnost silicija manj kakor 99,99 mas. %), in se mora zgolj zaradi sedanje razvrstitve v carinski nomenklaturi glasiti „silicij“. Silicij večje čistosti, ki vsebuje najmanj 99,99 mas. % silicija in se večinoma uporablja v elektronski industriji polprevodnikov, je razvrščen pod drugo oznako KN in ga ta postopek ne zajema.4. Preiskava(5) Komisija je o začetku preiskave uradno obvestila uvoznike, uporabnike in znane izvoznike ter njihova združenja, predstavnike zadevnih držav izvoznic in proizvajalce Skupnosti. Zainteresirane stranke so imele možnost, da svoje mnenje izrazijo pisno in zahtevajo zaslišanje v roku, določenem v obvestilu o začetku preiskave.(6) Kitajska gospodarska zbornica uvoznikov in izvoznikov kovin, rudnin in kemikalij (CCCMC), združenje industrije Skupnosti (Euroalliages), uvozniki/trgovci, organi nekaterih novih držav članic, ki so k Evropski uniji pristopile 1. maja 2004 („EU-10“) in uporabniki silicija v EU-10 so pisno izrazili svoja stališča. Vse stranke, ki so za to zaprosile v navedenem roku, ter podale razloge, zaradi katerih bi jih bilo treba zaslišati, so dobile priložnost za zaslišanje.(7) Komisija je poiskala in preverila vse informacije, za katere je menila, da so potrebne za določitev primernosti veljavnih ukrepov.B. UGOTOVITVE PREISKAVE IN UKINITEV DELNEGA VMESNEGA PREGLEDA1. Uvoz silicija iz LRK v EU-10(8) Preiskava je pokazala, da se je, po podatkih Statističnega urada Evropskih skupnosti, obseg uvoza silicija iz LRK v EU-10 v letih 2001 in 2002 povprečno letno povečal za okoli 13 % . Leta 2003 se je obseg uvoza zaradi znatnega povečanja v obdobju od oktobra do decembra povečal za okoli 54 %.(9) Tik pred širitvijo, tj. v obdobju od januarja do aprila 2004, je bilo zabeleženo tudi neobičajno povečanje obsega uvoza okoli 120 % v primerjavi z enakim obdobjem v preteklem letu.(10) Preiskava je tudi pokazala, da se je uvoz silicija iz LRK v EU-10 po širitvi zmanjšal. To zmanjšanje se lahko pojasni z neobičajnim povečanjem obsega uvoza pred širitvijo.(11) Statistični podatki o uvozu v EU-10 v obdobju po širitvi kažejo, da zmanjšanje obsega uvoza iz LRK sovpada s postopnim povečanjem uvoza s poreklom iz Norveške in Brazilije, kakor tudi s prodajo iz EU-15.2. Povpraševanje po siliciju v EU-10(12) Povpraševanje po siliciju v EU-10 je bilo določeno na podlagi celotnega uvoza minus skupni izvoz. Treba je opozoriti, da v EU-10 ni nobene prijavljene proizvodnje silicija.(13) Ob upoštevanju neobičajnega povečanja obsega uvoza iz LRK pred širitvijo se je zdelo potrebno prilagoditi obseg uvoza med 2003 in 2004, da se ugotovi, kakšne so običajno stopnje uvoza v obdobjih brez širitve.(14) V zvezi s tem je bilo v letih 2001 in 2002 zabeleženo 13 % povprečno letno povečanje obsega uvoza iz LRK. Na tej podlagi je bila stopnja običajnega uvoza iz LRK v letih 2003 in 2004 določena z uporabo 13 % letnega povečanja obsega uvoza v preteklih letih, kar bi bilo pričakovati v teh obdobjih brez širitve.(15) Po isti metodologiji je bil ocenjen izvoz iz EU-10 v letu 2004, pri čemer je bil skupnemu izvozu v letu 2003 prišteto običajno povečanje v višini 80 %, kar je bilo ugotovljeno kot povprečno letno povečanje obsega izvoza v letih 2002 in 2003.Preglednica 2: Povpraševanje po siliciju v EU-10Leto | 2000 | 2001 | 2002 | 2003 | 2004 (predvideno) |Uvoz v EU-10 v tonah | 18 815 | 19 802 | 22 661 | 23.855 (predvideno) | 26 957 |Izvoz iz EU-10 v tonah | 37 | 6 | 84 | 153 | 275 |Celotno povpraševanje v EU-10 v tonah | 18 778 | 19 795 | 22 576 | 23 703 | 26 682 |Vir: Statistični urad Evropskih skupnosti in predvideni podatki za 2003 in 2004(16) Glede na zgoraj navedeno je bilo ugotovljeno, da je povpraševanje v EU-10 okoli 6 % stopnje povpraševanja v EU-15, kakor je bilo predvideno v zadnjem pregledu zaradi izteka roka protidampinških ukrepov na uvoz silicija s poreklom iz LRK[5].3. Alternativni viri preskrbe za zadostitev povpraševanja v EU-10(17) Preiskava je pokazala, da je dovolj možnih virov preskrbe, ki so alternativne virom iz LRK, da lahko zadostijo povpraševanje v EU-10, tudi če bi se razširitev protidampinške dajatve z EU-15 na deset novih držav članic v celoti odpravila ali povzročila znižanje uvoza iz LRK.(18) 15 držav članic („EU-15“), ki so pred širitvijo sestavljale Evropsko unijo, razpolaga z 18 000 tonami možne preskrbe silicija. Ta izračun temelji na podlagi zadnjega pregleda zaradi izteka protidampinških ukrepov na uvoz silicija s poreklom iz LRK. Ugotovljeno je bilo, da je proizvodnja silicija leta 2001 v EU-15 znašala okoli 148 000 ton. Pri istem pregledu zaradi izteka ukrepa je bilo ugotovljeno, da je bilo okoli 166 000 ton proizvodne zmogljivosti v EU-15, kar kaže, da so bile proste zmogljivosti okoli 18 000 ton.(19) Poleg tega so drugi možni viri preskrbe silicija (ki niso predmet protidampinških dajatev), med drugim, Norveška (s prosto zmogljivostjo 18 000 ton), Brazilija, Kanada in ZDA.(20) Kot je opisano v uvodni izjavi 11, je bilo ugotovljeno, da sta se v obdobju po širitvi, tj. od maja do novembra 2004, uvoz iz drugih virov, zlasti iz Norveške in Brazilije, kakor tudi prodaja iz EU-15 postopno povečala, za kar je Statistični urad Evropskih skupnosti že podal zanesljive podatke. V primerjavi z enakim obdobjem leta 2003 se je prodaja iz EU-15 povečala štirikratno, obseg uvoza iz Norveške petkratno in iz Brazilije šestkratno.Preglednica 3: Obseg uvoza v EU-10 iz Norveške, Brazilije in prodaja iz EU-15Obdobje | Prodaja iz EU-15 (v tonah) | Obseg uvoza iz Norveške (v tonah) | Obseg uvoza iz Brazilije (v tonah) |maj–november 2003 | 2 070 | 238 | 152 |maj–november 2004 | 7 772 | 1 144 | 975 |(21) Glede na navedeno ne obstaja noben nujen razlog za domnevo, da bo prišlo do pomanjkanja silicija na trgu EU-10.4. Ocena vpliva na stroške(22) Kakor so navedle različne zainteresirane stranke, je silicij vmesni produkt in ga uporablja le peščica predelovalne industrije v novih državah članicah, zlasti za proizvodnjo sekundarnih aluminijevih zlitin.(23) Proizvajalci aluminija v EU-10 potrjujejo, da se povprečni delež silicija, porabljenega v proizvodnem procesu sekundarnih aluminijevih zlitin, giblje med 3 % in 13,5%.(24) Ta preiskava je pokazala, da bi lahko povečanje cene silicija v EU-10 ali preusmeritev k alternativnim virom preskrbe le neznatno vplivalo na proizvodne stroške za uporabnike v EU-10.Povečanje cene silicija iz LRK(25) Glede na zgoraj omenjene odstotke porabe silicija pri proizvodnji sekundarnih aluminijevih zlitin in če znaša protidampinška dajatev na uvoz silicija iz LRK 49 %, bi se vpliv na stroške proizvajalcev sekundarnih aluminijevih zlitin gibal od 1,47 % do 6,6 % celotnih stroškov proizvodnje sekundarnih aluminijevih zlitin.Preusmeritev k drugim alternativnim virom preskrbe(26) Nekatere zainteresirane stranke so navedle, da so bili z razširitvijo protidampinških ukrepov na uvoz v EU-10 sicer najdeni alternativni viri preskrbe silicija, vendar so taki alternativni viri povzročili povečanje cene silicija za okoli 34 %. V zvezi s tem je bilo ugotovljeno, da bi bil vpliv na stroške za proizvajalce sekundarnih aluminijevih zlitin celo manjši in bi se gibal od 1 % do 4,6 % celotnih stroškov proizvodnje sekundarnih aluminijevih zlitin.5. Pripombe zainteresiranih strank(27) Več uvoznikov in uporabnikov je trdilo, da bo prišlo do pomanjkanja silicija na trgu EU-10. Vendar, kakor je opisano v uvodnih izjavah 11, 19 in 20, se po širitvi obseg uvoza iz LRK v EU-10 postopoma nadomešča s silicijem s poreklom iz EU-15, Norveške in Brazilije. Zato ni razloga za domnevo, da bo prišlo do pomanjkanja silicija na trgu EU-10.(28) Eden od uporabnikov v EU-10 kakor tudi slovaški in slovenski organi so trdili, da se silicij iz drugih virov v kakovosti razlikuje od silicija iz LRK. V zvezi s tem je treba opomniti, da Uredba Sveta (ES) št. 398/2004, s katero se je zaključil pregled zaradi izteka protidampinških ukrepov, uvedenih na uvoz silicija s poreklom iz LRK, navaja, da je imel silicij, proizveden v LRK in izvožen v Skupnost, kakor tudi silicij, proizveden na Norveškem, ter silicij, ki so ga proizvajalci Skupnosti proizvedli v Skupnosti, enake osnovne fizikalne in kemijske značilnosti ter enako osnovno uporabo. Zato v smislu člena 1(4) osnovne uredbe štejejo za podobne izdelke. Ugotovljeno je bilo, da glede kakovosti izdelka prilagoditve niso bile potrebne. Zato ni razloga za domnevo, da se kitajski uvoz v EU-10, ki so ga nadomestile zgoraj naveden države, razlikuje v kakovosti. Iz povečanje uvoza iz drugih držav, kot je opisano v uvodnih izjavah 11, 19, in 20, je tudi razvidno, da so izdelki zamenljivi.(29) Isti uporabniki so tudi trdili, da vpliv na stroške proizvajalcev sekundarnih aluminijevih zlitin ni zanemarljiv glede na nizke stopnje dobička enake industrije. V zvezi s tem je treba opozoriti, da je bilo v uvodnih izjavah 25 in 26 sklenjeno, da bodo razširjeni protidampinški ukrepi le omejeno vplivali na uporabnike silicijeve kovine v EU-10 z največ 6,6 % povečanjem celotnih stroškov proizvodnje sekundarnih aluminijevih zlitin. Vendar to ni bil dovolj nujen razlog za spremembo obstoječih ukrepov z uvedbo prehodnih ureditev. Vpliv se res ni bistveno razlikoval od vpliva, ocenjenega v EU-15 med preiskavo, ki je pripeljala do uvedbe dokončnih ukrepov v 2004 in ki je pokazala, da veljavni ukrepi ne bi pomembno vplivali na uporabnika.6. Sklep(30) Glede na omejen vpliv dajatve na stroške proizvodnje aluminijevih zlitin v EU-10 in obstoj alternativnih virov preskrbe EU-10 se sklene, da razširitev sedanjih ukrepov z EU-15 na deset novih držav članic ne bi povzročila nenadnega in pretirano negativnega učinka na zainteresirane stranke, vključno z uporabniki, distributerji in potrošniki. Zato prehodni ukrepi niso utemeljeni –SPREJEL NASLEDNJO UREDBO:Člen 1Delni vmesni pregled protidampinških ukrepov, ki se uporabljajo pri uvozu silicija s poreklom iz Ljudske republike Kitajske, začet v skladu s členom 11(3) in 22(c) Uredbe (ES) št. 384/96, se ukine.Člen 2Ta uredba začne veljati dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednik 

[1] UL L 56, 6.3.1996, str. 1, kakor je bila nazadnje spremenjena z Uredbo Sveta (ES) št. 461/2004 (UL L 77, 13.3.2004, str. 12).

[2] UL C […] […], str. […]

[3] UL L 66, 4.3.2004, str. 15.

[4] UL C 70, 20.3.2004, str. 15.

[5] Uredba Komisije (ES) št. 398/2004 (UL L 66, 4.3.2004, str. 15).